kardosdrur/scandi-wiki huggingface dataset:
New York Islanders

New York Islanders er et professionelt ishockeyhold der spiller i NHL. Klubben blev stiftet i 1972 i et forsøg på at tage kampen op med den nye konkurrerende liga World Hockey Association (WHA) der havde planer om at placere et hold i Nassau County på Long Island. For at holde WHA væk fra den nyopførte arena Nassau Veterans Memorial Coliseum valgte NHL at starte en ny klub der stadig har Nassau Veterans Memorial Coliseum som hjemmebane.

Den 24. oktober 2012, meddelte klubben, at den fra sæsonen 2015-16, skifter hjemmebane til Barclays Center i New York bydelen Brooklyn.

Klubben havde sin storhedstid i begyndelsen af 1980'erne hvor det lykkedes at vinde Stanley Cuppen 4 gange i træk fra 1980 – 1983.

Den 2. november skrev klubben en kontrakt på én dag med Al Arbour, der var klubbens træner under de 4 Stanley Cup-triumfer i begyndelsen af 1980'erne. Arbour skal stå i spidsen for klubben i kampen mod Pittsburgh Penguins og vil dermed opnå sin kamp nr. 1500 som cheftræner for New York Islanders.

Nuværende spillertrup 
Pr. 6. januar 2015.

Målmænd
30          Chad Johnson     
41          Jaroslav Halak     
Backer
2          Nick Leddy     
3          Travis Hamonic         
7          Matt Carkner (skadet reserve)        
11          Lubomir Visnovsky (skadet reserve)     
14          Thomas Hickey     
37         Brian Strait     
44         Calvin de Haan     
46         Matt Donovan         
55          Johnny Boychuk     
Forwards
12         Josh Bailey     
15          Cal Clutterbuck          
17          Matt Martin              
18        Ryan Strome         
21        Kyle Okposo      
27       Anders Lee     
29          Brock Nelson          
36          Eric Boulton     
40          Michael Grabner         
51         Frans Nielsen    
53          Casey Cizikas             
84          Mikhail Grabovski     
86          Nikolai Kulemin     
91         John Tavares A

Danske spillere 

I sommeren 2006 skrev Frans Nielsen kontrakt New York Islanders,
men startede sæsonen 2006-2007 for Islanders' farmerhold i AHL, Bridgeport Sound Tigers.
Den 6. januar 2007 debuterede han for Islanders, i en kamp mod Carolina Hurricanes,
og blev dermed den første dansker nogensinde i NHL.

Siden hen er Frans Nielsen blevet en etableret og respekteret spiller for Islanders, og den 7. februar 2012,
skrev han under på en fireårig kontrakt med klubben.
Nielsen er den mest succesfulde straffeslagsskytte i NHL's historie.
Han har en udnyttelsesprocents på 62.5% (Marts 2013).

Den 5. juli 2013 skrev Peter Regin under på en etårig kontrakt med New York Islanders og spillede 44 kampe og scorede 2 mål.

'Fredede' numre 

   5 Denis Potvin, D, 1973-88
   9 Clark Gillies, LW, 1974-86
 19 Bryan Trottier, C, 1975-90
 22 Mike Bossy, RW, 1977-87
 23 Bob Nystrom, RW, 1973-86
 31 Billy Smith, G, 1972-89
 99 Wayne Gretzky, nummer fredet i hele NHL
 1500 Al Arbour, træner 1973-86 & 1988-94 & én kamp i 2007 (til ære for Arbour's 1500 kampe som træner for Islanders)

Noter

Eksterne henvisninger 

 

Ishockeyklubber i NHL
Islanders
The Three Caballeros

The Three Caballeros er en amerikansk tegnefilm fra 1944 produceret af Walt Disney og den er den 7. film i rækken af Disneys klassikere. Den er af spillefilmslængde, og har Anders And som hovedfigur. Handlingen er centreret om papegøjen Jose Cariosa fra Brasilien og den røde hane Panchito fra Mexico, der tager Anders ud på en lystig og musikalsk rejse i Latinamerika, hvilket danner rammen om en masse musik og sang tilblandet komiske kultursammenstød.

Idé/Formål 
Filmen blev produceret som et led i USAs forsøg på i krigstiden at føre en "friendly neigbour"-politik overfor Latinamerika.

Handling 

En stor kasse ankommer til Anders på hans fødselsdag med tre gaver indeni. Han pakker dem ud én ad gangen, og hver tager ham med på et eventyr. Den første er en filmprojektor med en film om Sydamerikas fugle: Anders ser to tegnefilm; den ene fortæller om en pingvin, der længes efter at leve på en tropisk ø, og den anden handler om en gauchodreng, der jager den vilde struds. Den anden gave er en pop-up bog om Brasilien. Inden i er Zé Carioca, der tager Anders til Brasiliens Bahia med en blanding af animation og live-action: De to tegneseriefugle synger og danser med indfødte. Den tredje gave er en piñata ledsaget af Panchito. En tur på en magisk serape tager de tre amigos syngende og dansende på tværs af Mexico.

Referencer

Eksterne henvisninger 
 

Amerikanske film fra 1944
Animationsfilm fra USA
Familiefilm fra USA
Disney tegnefilm
Den gamle mølle

Den gamle mølle  (The old mill) er en kort tegnefilm fra 1937 fra Walt Disney. Den er en del af Silly Symphony-serien, som Disney betragtede som det kunstneriske fristed, hvor han ikke var forpligtet på seriefilmenes krav, men kunne boltre sig i sine ideer.

Det gør han også i denne film, der ikke har nogen egentlig handling, men mere er et stemningsbillede fra en gammel mølle, hvor vi følger dyrene i deres gøremål, uglen, musene (der bliver ladt i fred af uglen) og flere småfugle med deres unger. Der opstår dog et dramatisk højdepunkt, da der bliver tordenvejr. Det drejer på møllens vinger og flere af dyrene undgår lige at blive mast i møllekværnen. Derefter er der fred og idyl og en smuk morgenstemning.

Den udmærker sig teknisk ved at for første gang bruge multiplane kamerateknikken, som siden skulle blive almindelig i Disneys tegnefilm.

Filmen vandt en Oscar for årets bedste kortfilm.

Ekstern henvisning 
 

Tegnefilm fra USA
Amerikanske film fra 1937
Morten Rasmussen

Morten Rasmussen kan henvise til forskellige personer:

Fodboldspillere 
 Morten "Duncan" Rasmussen – angriber (født 1985).
 Morten "Molle" Rasmussen – forsvarsspiller (født 1985).
 Morten Rasmussen (fodboldspiller, født 1980).

Kultur 
 Morten Rasmussen (historiker) – forsker og underviser ved Aarhus Universitet.
 Morten Rasmussen (instruktør) – dansk producent og instruktør af teater og film.
Skovsbo (Fuglsbølle Sogn)

Skovsbo er en gammel gård på Langeland, som nævnes første gang i 1464 i et landstingsvidne. Gården ligger i Fuglsbølle Sogn, Langelands Sønder Herred, Langeland Kommune. Hovedbygningen er opført i 1835 og ombygget i 1877.

Skovsbo Gods er på 153 hektar.

Ejere af Skovsbo 

 (1464-1479) Bonde Nielsen
 (1479-1500) Nis Jensen
 (1500-1521) Ukendt Ejer
 (1521-1551) Peder Lauridsen Straale Steensen
 (1551-1578) Otto Pedersen Straale Steensen
 (1578) Regitze Lauridsdatter Grubbe gift (1) Steensen (2) Baad (3) Pentz
 (1578-1608) Kjeld Baad
 (1608-1610) Regitze Lauridsdatter Grubbe gift (1) Steensen (2) Baad (3) Pentz
 (1610-1629) Ulrik Pentz
 (1629-1640) Bernt Petersen von Deden 
 (1640-1660) Karen Rudbeksdatter Pors gift von Deden
 (1660-1690) Rudbek Berntsen von Deden
 (1690) Hilleborg Jørgensdatter Grubbe gift von Deden
 (1690-1704) Bernt Frederik Rudbeksen von Deden 
 (1704) Mette Margrethe Sehested gift von Deden
 (1704-1706) Christopher Radeleff
 (1706-1726) Niels Hansen
 (1726-1733) Birgitte Sophie Olufsdatter gift Hansen
 (1733) Birgitte Sophie Prag gift (1) Hansen (2) Schalck
 (1733-1742) Johan Otto Hansen 
 (1742-1744) Birgitte Sophie Prag gift (1) Hansen (2) Schalck
 (1744-1765) Poul Henrik Schalck
 (1765-1767) Birgitte Sophie Prag gift (1) Hansen (2) Schalck
 (1767) Henricha Christine Wilhelmine Poulsdatter Schalck gift Hansen
 (1767-1779) Niels Jørgensen Hansen
 (1779-1807) Frederik Christian Jørgensen Hansen
 (1807-1820) Johan Otto Hansen 
 (1820) Christen Hansen
 (1820-1871) Jeppe Krogsgaard Pilegaard
 (1871-1898) Julius Alexius Pilegaard
 (1898-1909) Constance Sophie Graae gift Pilegaard
 (1909-1914) Julius Constantin Pilegaard Graae
 (1914-1916) Sigrid Sibbern Wilhelmsdatter Køhler gift Graae
 (1916-1955) Knud Johannes Edward Kromphardt
 (1955-1980) Ove C. Kromphardt
 (1980-1998) Erik Kromphardt
 (1998-) Henrik Oldenbjerg

Herregårde i Langeland Kommune
Herregårde i Svendborg Amt
Vagabonden

Vagabonden kan henvise til flere artikler:

Vagabonden (dansk film) – en dansk film fra 1940
Vagabonden (tegneseriehund) – den ene af to fiktive hund i tegnefilmen Lady og Vagabonden.
Axel Oxenstierna

, måske den største statsmand i Sveriges historie, blev født i 1583 og død i 1654. Ved Gustav 2. Adolfs tronbestigelse blev Oxenstierna gjort til rigskansler. I 1612 ledte han den svenske delegation ved fredsforhandlingerne i Knäred og indgik fredsaftalen den 18. januar 1613.

Efter kongens død og under dronning Kristinas formynderregering var Oxenstierna Sveriges faktiske regent. På hans initiativ blev det svenske postvæsen grundlagt i 1636.

Eksterne henvisninger 
 

Politikere fra Sverige
Svenskere i 1600-tallet
Grever fra Sverige
Axel
Personer fra Uppsala
Smilodon

Smilodon var en slægt af meget avancerede sabelkatte (tilhørende de ægte katte). Et utal af arter er blevet beskrevet, men der har sandsynligvis blot eksisteret tre forskellige arter, nemlig S. gracilis, S. fatalis og S. populator. Smilodon hører til de dolktandede sabelkatte, karakteriserede ved lange slanke tænder modsat de kortere og oftest savtakkede scimitartandede katte.

Modsat populærvidenskabelige bøger er der ingen bevis for at Smilodon skulle have jaget mammutter, der har tværtimod nærmere været tale om bovider. Til trods for at navnet sabeltiger ofte bruges, er den moderne tiger ikke nært beslægtet med sabelkattene. Smilodon var formodentlig nært beslægtet med den ligeledes uddøde slægt Megantereon.

Arter 
 S. gracilis er den mest primitive af de tre arter og er udelukkende fundet i Nordamerika (2,5mio. –  0,5 mio). Den var som navnet antyder lettere bygget og havde desuden kortere hjørnetænder end de senere S. fatalis og S. populator.
 S. fatalis (1,2 mio – 0,01 mio, dvs. indtil for omkring 10.000 år siden) er den mest kendte art og er fundet i et stort antal i tjæresøerne i Los Angeles (La Brea). Den var meget massiv af bygning og havde lange særdeles kraftige forben, hvilket ville have givet den en hyæneagtig positur i levende live. De lange hjørnetænder var modsat slægten Homotherium ikke savtakkede, men kunne dog have en svag ribbet skærekant, som ofte blev slidt ned. Den var udbredt over det meste af det sydlige Nordamerika og dens sydlige udbredelsesgrænse var Peru i Sydamerika.
 S. populator (1,2 mio. – 0,01 mio) var den mest ekstreme af de tre arter. Hjørnetænderne var enorme, ca. 25 cm lange fra spids til rod, stikkende mere end 15 cm udenfor gummen. Den var utrolig massiv og havde en skulderhøjde på omkring de 125 cm og en beregnet vægt på over 380 kg. Kun den gigantiske nordamerikanske løve Panthera leo atrox var større. S. populator var udbredt over det meste af det østlige Sydamerika, dog er de bedste fund gjort i Argentina.

Kilder/referencer 

Kattefamilien
Pleistocæn fauna
Skovsgård (Humble Sogn)

Skovsgård er en gammel gård, som første gang nævnes i 1457. Gården ligger i Humble Sogn, Langelands Sønder Herred, Langeland Kommune. Hovedbygningen er opført i 1887-1889 ved Jens Vilhelm Petersen. Der er offentlig adgang til Skovsgård Gods fra 1. maj til 30. september. 

Skovsgård Gods er på 394 hektar og ejes i dag af Den Danske Naturfond, der arbejder på et projekt  som skal forene fødevareproduktion og etablering af vild natur. Planen er at 234 hektar marker, naturarealer og skov skal indhegnes, så der kan udsættes  kvæg, vildheste og grise, for  at genskabe naturlige dynamikker, til gavn for natur og biodiversitet

Ejere af Skovsgård 

(1457-1459) Peder Modeskal
(1459-1483) Mattes Mads Jonsen Hvitax
(1483-1510) Jes Mattesen Hvitax
(1510) Anne Jesdatter Hvitax gift Lvd
(1510-1543) Mads Lvd
(1543-1558) Claus Jørgensen Daa
(1558-1563) Karen Clausdatter Daa gift Pors
(1563-1603) Stig Pors 
(1603-1609) Rudbek Stigsen Pors
(1609-1631) Kirsten Eriksdatter Norby gift Pors
(1631) Stig Rudbeksen Pors / Karen Rudbeksdatter Pors / Sophie Rudbeksdatter Pors gift Gagge
(1631-1643) Stig Rudbeksen Pors 
(1643) Sophie Rudbeksdatter Pors gift Gagge
(1643-1667) Claus Gagge
(1667-1708) Rudbek Clausen Gagge
(1708-1709) Sophie Christine Rudbeksdatter Kaas gift Gagge
(1709-1756) Jørgen Kaas
(1756) Birgitte Sophie Jørgensdatter Kaas gift von Pultz
(1756-1760) Henrik Christoph von Pultz
(1760-1791) Hans Mikkelsen / Laurids Mikkelsen / Rasmus Mikkelsen
(1791-1797) Laurids Mikkelsen
(1797-1800) Ane Kristine Overgaard gift Mikkelsen
(1800-1829) Hans Lauridsen Mikkelsen 
(1829-1863) Dorthe Kristine Johansdatter gift Mikkelsen
(1863) Laurine Hansdatter Mikkelsen gift Møller
(1863-1883) Jacob Møller
(1883-1900) Laurine Hansdatter Mikkelsen gift Møller
(1900-1926) Hans Lauritzen Møller
(1926-1929) Jeppa Hastrup gift Møller
(1929-1951) Thyra Laurine Dorthea Lauritzen Møller gift Fuglede
(1951-1979) Ellen Margrethe Ingeborg Lauritzen Fuglede
(1979-) Danmarks Naturfond

Eksterne henvisninger 

Skovsgård Gods

Herregårde i Svendborg Amt
Fredede arealer i Danmark
Fredede slotte og herregårde i Danmark
Langeland
Herregårde i Langeland Kommune
Stensgaard (Svanninge Sogn)

Steensgaard er en gammel sædegård, som nævnes første gang i 1391. Gården ligger i Svanninge Sogn, Sallinge Herred, Faaborg Kommune på vejen imellem Millinge og Faldsled. Hovedbygningen er opført i 1523 og ombygget i 1625. I en årrække blev den brugt som Herregårdspension, men fungerer i dag som privat bopæl. Da Ann Kersti Møller Wiesinger og Henning Wiesinger overtog godset i 2010, blev det omlagt til økologi og i 2013 slog de dørene op for Danmarks første økologiske principlandbrug med hele værdikæden fra jord til bord samlet på et sted. Således har gården udover landbruget også eget slagtehus, gårdbutik og restaurant - i 2018 

Steensgaard Gods er på 900 hektar.

Ejere af Steensgaard 
 (1391-1405) Albert Andersen Eberstein
 (1405-1412) Elsebe Henningsdatter Podebusk gift Eberstein
 (1412-1433) Bjørn Olufsen Bjørn
 (1433-1460) Johan Bjørnsen Bjørn
 (1460-1490) Anders Joachimsen Bjørn
 (1490-1494) Anne Andersdatter Bjørn gift Emmiksen
 (1494-1523) Otto Emmiksen
 (1523-1526) Anne Andersdatter Bjørn gift Emmiksen
 (1526-1566) Anders Ottosen Emmiksen
 (1566-1568) Agnete Jacobsdatter Reventlow gift Emmiksen
 (1568-1594) Otto Andersen Emmiksen
 (1594-1612) Mette Andersdatter Emmiksen gif Tidemand
 (1612-1617) Melchior Ulfstand
 (1617-1625) Stygge Høg
 (1625-1648) Sidsel Styggesdatter Høg gift Munk
 (1648-1655) Wenzel Rothkirch
 (1655-1688) Christian Rothkirch
 (1688-1689) Sophie Schult gift Rothkirch
 (1689-1712) Jens Christensen Heden Hein
 (1712-1751) Frederik Jensen Heden Hein
 (1751-1760) Susanne Henriksdatter Brahe gift Hein
 (1760-1786) Preben Brahe
 (1786-1787) Axel Frederik Bille Brahe
 (1787-1789) Henrik Bille Brahe
 (1789-1857) Preben Bille Brahe
 (1857-1875) Henrik Bille Brahe
 (1875-1897) Preben Charles Bille-Brahe-Selby
 (1897-1938) Henrik Bille-Brahe-Selby
 (1938-1956) Michael Th. Hansen
 (1956-1963) Enke Fru Jozzi Hansen
 (1963-1996) Carl Peter Michael Hansen
 (1996-2010) Steensgaard Gods ApS v/a Familien Hansen
 (2010-2021) Ann Kersti Møller Wiesinger / Henning Wiesinger
 (2021 -) Anders Thorgaard

Steensgaard Station 
Steensgaard fik station på Odense-Nørre Broby-Fåborg Jernbane (1906-1954), endda med læssespor. Godsejeren på Steensgaard var banens største finansielle støtte. Under 1. Verdenskrig blev der anlagt et kort stikspor og bygget en siderampe af gamle sveller til brug ved læsning af roevogne fra Steensgaard. Stationsbygningen er bevaret på Assensvej 371.

Noter

Eksterne kilder/henvisninger 
 Steensgaard 

Herregårde i Faaborg-Midtfyn Kommune
Herregårde i Svendborg Amt
Fredede slotte og herregårde i Danmark
Økologi
Bæredygtigt landbrug
X-79

X-79 er en dansk kølbåd i glasfiber. Den er konstrueret af Niels Jeppesen i 1979.

Da båden blev sat i produktion brød den straks mange af de gængse normer indenfor båddesign. Både skrog og rig lignede ikke andre sejlbåde som blev produceret i løbet af 1970'erne. Niels Jeppesen havde dog allerede da han tegnede Banner 30, vist sin forkærlighed for fladbundede både med mange trim-muligheder. X-79 blev produceret i 468 eksemplarer, og blev i mere end 20 år regnet for noget af det hurtigste kølbåd man kan finde på omkring de 8 meter. I Danmark, Sverige, Tyskland og Holland findes der fortsat aktive X-79 klubber, og det er fortsat muligt at sejle om kap med andre X79ere i mange havne i Danmark. Flere har ogå valgt at benytte X-79 som en mulighed for tursejlads, eftersom den er skabt med aluminiumsrammer til 4 køjesenge, vask, plads til komfur samt dørkplader. X-79 designet roses fortsat for at være en hurtig kapsejladsbåd, som var langt før sin tid.

Links 
 sailboatdata: tekniske specifikationer
 X-Yachts: The refurbishing process of X-79 number 1
 YouTube: X-79 #1 is back!
 Dansk X-79 klub 
 Hollandsk X-79 klub 
 Tysk X-79 Klub
 Svensk X-79 Klub
 X-79 resources site

Kølbåde
ACID Transaktion

ACID Transaktion er inden for datalogi en række forudsætninger for at databasetransaktioner udføres stabilt.

Forudsætninger:
A: Atomar. Enten udføres transaktionen eller også udføres den ikke.
C: Konsistens. Systemet er altid i en konsistent tilstand, da transaktionens parter er synkroniserede.
I: Isolering. Transaktionen foregår isoleret fra omverdenen, så udefrakommende kan ikke se at en transaktion er i gang, inden den er afsluttet.
D: Holdbarhed (Eng.: Durability). Når transaktionen er gennemført er den gemt og kan ikke længere rulles tilbage.

Datanet
Innuendo (album)

Innuendo er et album af den engelske gruppe Queen. Albummet er fra 1991. Ordet "Innuendo" betyder antydning, insinuation og/eller hentydning.

Nummerliste

Eksterne henvisninger 
 

Album fra 1991
Queen-album
Steensgård

Steensgård er en hovedgård på Nordlangeland. I slutningen af middelalderen var der en lille adelsgård ved navn Krogagergaard; i tidens løb blev den til den anselige hovedgård Steensgård. Krogager nævnes første gang i 1442. Navnet Steensgård er fra 1577. Gården ligger på en bakke med udsigt over havet, og ligger i Snøde Sogn, Langelands Nørre Herred, Svendborg Amt, Tranekær Kommune. Hovedbygningen er opført i 1580-1585, om-tilbygget i 1836-1837 ved G.F. Hetsch.

Steensgård Gods er på 429 hektar inklusive skov og ejendommene Lille Fredsskov og Kværndrup.

Ejere af Steensgård 

 (1442-1473) Peder Jacobsen Steensen
 (1473-1500) Hans Jensen Mylting
 (1500-1574) Kronen
 (1574-1577) Knud Steensen 
 (1577-1586) Anne Lunge gift Steensen
 (1586-1594) Hans Knudsen Steensen
 (1594-1611) Margrethe Basse gift Steensen
 (1611-1638) Knud Hansen Steensen
 (1638-1659) Vincents Hansen Steensen
 (1659-1660) Anne Ditlevsdatter Holck gift Steensen
 (1660-1665) Anne Ditlevsdatter Holcks dødsbo
 (1665-1677) Hans Ditlev Steensen 
 (1677-1709) Henrik Hansen Steensen
 (1709-1750) Hans Gotfred Henriksen Steensen 
 (1750-1757) Anne Sophie Kaas gift Steensen
 (1757-1793) Carl Frederik Hansen Steensen 
 (1793-1799) Anna Sophie Kaas gift Steensen
 (1799-1813) Anne Sophie Carlsdatter Kaas Steensen gift de Leth
 (1813-1825) Carl Frederik Carlsen Steensen-Leth 
 (1825-1893) Vincents Carlsen Steensen-Leth 
 (1893-1914) Vincents Steensen-Leth 
 (1914-1949) Vincents Steensen-Leth 
 (1949-1950) Lily Adriane Meyer gift Steensen-Leth
 (1950-1962) Vincents Steensen-Leth 
 (1962-2005) Christian Vincents Steensen-Leth
 (2005-) Charlotte Christiansdatter Steensen-Leth / Thomas Bernt Henriksen

Herregårde i Langeland Kommune
Herregårde i Svendborg Amt
Fredede slotte og herregårde i Danmark
Boligmarkedet i Danmark

Boligmarkedet er i Danmark delt op i tre hovedformer: Ejer-, leje- og andelsboliger. 

Prisfastsættelsen på ejerboligmarkedet er fri, mens leje- og andelsboligmarkedet er kraftigt reguleret igennem lejeloven. Udbud og efterspørgsel påvirker derfor først og fremmest prisen på ejerboliger, som derfor kan svinge ganske betydeligt over tid og fra område til område.

Det danske ejerboligmarked har oplevet en periode med kraftige prisstigninger siden 1993. I slutningen af 2006 kom der tegn på at boligpriserne begyndte at stagnere. Antallet af udbudte boliger steg fra 20.000 til over 50.000 på ca. 6 måneder. Pr. februar 2012 er mængden af boliger på markedet steget til ca. 80.000. 

Samfund
Markedet i Danmark
Forstag

Forstag er en stålwire, der holder masten på et sejlskib fremme.

Forstaget er monteret i stævnen eller bovsprydet og i (eller tæt på) toppen af masten. Ofte er forsejlet sat fast på forstaget ved hjælp af løjerter.

Skibsterminologi
Hammerkast (atletik)

Hammerkast er en af de mange discipliner i atletik, der går ud på at kaste en kugle der er fastspændt på en wire, så langt som muligt.

Hammeren i hammerkast er en særpræget størrelse, men ikke desto mindre skal det forestille en hammer, som den kelterne brugte til deres første hammerkastkonkurrencer.

Hammerkast er ved første øjesyn en farlig disciplin, da kuglen som udøverne svinger rundt om sig selv vejer det samme som kuglen i kuglestød, men har meget mere fart på.

I kuglestød stødes kuglen ud på over 20 meter. En kugle med samme vægt kommer ud på over 80 meter i hammerkast.

Teknik 
Hammerkasteren starter med at svinge hammeren rundt om dem selv for at få kuglen ind i dens bane, derefter bliver der lavet 3-4 rotationer for at få fart på hammeren. Farten bliver gradvist øget for hver rotation. Længden at kastet kommer an på vinklen som hammeren bliver kastet med, og hammerens fart ved afleveringen.

Atletikdiscipliner
Kastesport (atletik)
Tiselholt

Tiselholt er en dansk herregård på Sydøstfyn. Den første gård lå på det gamle voldsted, Tislot. Tiselholt ligger i Vejstrup Sogn, Gudme Herred, Gudme Kommune på Syd-Øst-Fyn. Hovedbygningen er opført i 1874-1876 ved Ludvig Fenger.

Tiselholt Gods er på 253,3 hektar

Ejere af Tiselholt 

 (1500-1525) Kjeld Hansen
 (1525-1535) Dorthe Mikkelsdatter Akeleye gift (1) Hansen (2) Brockenhuus
 (1535-1546) Jacob Brockenhuus
 (1546-1551) Karen Kjeldsdatter Hansen gift Baad
 (1551-1585) Jens Baad
 (1585-1608) Kjeld Jensen Baad
 (1608) Regitze Grubbe gift (1) Baad (2) von Pentz
 (1608-1615) Ulrik von Pentz
 (1615-1630) Birgitte Kjeldsdatter Baad gift Galt / Inger Kjeldsdatter Baad gift Urne
 (1630) Margrethe Hansdatter Urne gift Mund
 (1630-1649) Jørgen Mund
 (1649-1675) Axel Valkendorf
 (1675-1690) Jørgen Henning Valkendorf
 (1690-1718) Henning Hansen Scheel
 (1718-1720) Anne Kirstine Trochman, enke efter Henning Scheel
 (1720-1740) Daniel L. Kellinghuusen, gift med Anne Kirstine
 (1740-1755) Niels Pedersen Brinck
 (1755-1766) Claus Plum
 (1766-1803) Edele Margrethe von Pultz (født Gyldenkrone)
 (1803-1813) Ulrik Christian von Schmidten / Hans Cramer Winding von Schmidten
 (1813-1839) Johan Frederik Zinn
 (1839-1861) Carl Ulrich Jørgensen
 (1861-1895) Hans Wogensen Jørgensen
 (1895-1912) Familien Jørgensen
 (1912-1925) Flemming Garde-Jørgensen
 (1925-1928) Jens Christian Breum
 (1928-1955) Poul Herbert Teisen
 (1955-1976) Adolf Eiler Sørensen
 (1976-1980) Mogens Huusfeldt Sørensen / Elin Heegaard / Anette Mohr
 (1980-1981) Mads Nielsen
 (1981-1982) Peder E. Pedersen
 (1982-) Kirsten Gro Pedersen

Andet

Den store danske finansmand C.F. Tietgen, (født i Odense 1829) fandt sin hustru Laura Charlotte Tietgen på Tiselholt, idet svigerfaderen var proprietær Carl Ulrich Jørgensen til Tiselholt.

Herregårde i Svendborg Kommune
Herregårde i Svendborg Amt
Modulus

Modulus kan have flere betydninger:
 Modulus (snegl) – en slægtsgren af små havsnegle
 Modulus (algebra) – produktet af punkter i et felt
 Absolut værdi – den nummeriske værdi ( |a | ) af et reelt- eller komplekst tal
 Modulær aritmetik eller klokkearitmetik – hvor modulus er den værdi hvor tallene "wrapper"
 Modulus af kontinuitet – en funktion anvendt til at måle uniform kontinuitet af funktioner
 Elastisk modulus – et udtryk for et materiales evne til at modstå elastisk deformation
 Young's modulus – en specifik elastisk modulus
 Modulus funktion – en funktion i Haar metoden, indenfor matematik
 Modulus Guitars – et amerikansk fabrikat af musikinstrumenter
 Modulus robot – en husholdningsrobot fra 1982
 Modulo operator – en operator (%, mod) anvendt i flere programmeringssprog

Moduli, flertalsformen kan have flere betydninger:
 Moduli (fysik) – skalarfelter, hvor en potentiel-energi-funktion har en kontinuerlig afgrænsning
 Moduli – en samling af geometriske punkter, som repræsenterer et geometrisk objekt

Se også 
 Modul (flertydig)
 Modulo (flertydig)